Hubertus Walterus

Hubertus Walterus, Anglonormannice Hubert Waltier (natus anno circiter 1160; die 13 Iulii 1205 mortuus), filius Hervei Walteri et Mathildis de Valoignes, nepos et alumnus Ranulphi de Glanvilla, fuit episcopus et minister regum Angliae. Fuit decanus Eboracensis a mense Iulio 1186 iussu regis Henrici II. Mox episcopus Sarisberiensis meruit (quod munus eo attributum est iussu regis Ricardi I die 16 Septembris 1189) et ab anno 1193 archiepiscopus Cantuariensis. Iusticiarius et Dominus Cancellarius meruit iuxta regem Ricardum I. Cum rege in tertia expeditione sacra ad Terram Sanctam anno 1190 profectus est.

 Fontes 
 Histoire de Guillaume le Maréchal 11805-13258, 19049-19066

 Bibliographia 
 C. R. Cheney, Hubert Walter. Londinii: Nelson, 1967
 Charles R. Young, Hubert Walter: Lord of Canterbury and Lord of England. Durham Carolinae Septentrionalis: Duke University Press, 1968

 Nexus externi 


Categoria:Nati saeculo 12
Categoria:Mortui 1205
Categoria:Episcopi Sarisberienses
Categoria:Archiepiscopi Cantuarienses
Categoria:Domini Cancellarii Anglici et Britannici
Categoria:Iusticiarii Angliae
Categoria:Participes tertiae expeditionis sacrae